Thomas Fearnley
<s>Tomas Fernli (27. decembar 1802 – 16. januar 1842. godine) je bio norveški slikar, učenik Johan Kristijan Dala i vodeći predstavnik norveškog romantičarskog nacionalizma u slikarstvu.</s>

<s>Porodica i obrazovanje</s>

<s>Tomas Fernli je rođen u Frederikshaldu (danas Halden), u okrugu Østfold, Norveška kao sin trgovca Tomas Fernlija (1768-1834) i Maren Sofi Paus (1782-1838).</s><s>Fernlijev deda, trgovac Tomas Fernli (1729-1798) je 1753. godine emigrirao iz Engleske u Norvešku.</s><s>Godine 1840. se oženio Seslijom Andresen (1817-1888) koja je bila ćerka njegove mecene, bankara Nikolaja Andresena, koji je osnovao Andresen banku, jednu od najvećih komercijalnih banaka u Norveškoj svih vremena.</s><s>Njegovi potomci su osnivači Muzeja moderne umetnosti Astrup Fernli 1993. godine.</s>

<s>Karijera</s>

<s>Studirao je Norveškoj nacionalnoj akademiji za zanatstvo i umetničku industriju (1819-1821), Umetničkoj akademiji u Kopenhagenu (1821-1823), kao i na Umetničkoj akademiji u Stokholmu (1823–27).</s>

<s>Radio je nekoliko slika za kraljevsku porodicu.</s><s>Jedna od njih je bila za Oskara, Prestolonaslednika Norveške i Švedske u jesen 1823.</s><s>Na studijskom putovanju u Norveškoj (1824-1826) je upoznao Johan Kristijana Dala kod koga kasnije odlazi u Drezden da uči.</s>

<s>Dosta je putovao, naročito tokom 1830ih.</s><s>Boravio je i slikao u Minhenu, Parizu, Londonu, Veneciji, Siciliji, mestima blizu Napulja (Amalfi, Sorento, Kapri), kao i po malim mestima u Švajcarskoj.</s>

<s>Najviše je radio skice kao i velike formate pejsaža koji odišu monumentalnošću moćne i divlje, a opet romantične prirode.</s><s>U Nacionalnoj galeriji u Oslu se nalaze 54 njegova dela.</s>

<s>Smrt</s>

<s>Fernli je dobio tifus i umro u januaru 1842. godine sa samo 39 godina.</s><s>Sahranjen je u Minhenu, da bi njegov sin kasnije prebacio njegove posmrtne ostatke na groblje u Oslu.</s>

<s>Odabrana dela</s>

<s>Reference</s>

<s>Slikari</s>

